作者：陈允平
词牌/韵律：疏影

paragraphs: 千峰翠玉。
送孤云伴我，罗窗清宿。
拂晓凭虚，春碧生寒，衣单瘦倚筇竹。
东风不解吹愁醒，但芳草、溪城南北。
认雾鬟，遥锁修颦，眉妩为谁愁独。
江上轻鸥似识，背昭亭两两，飞破晴渌。
一片苍烟，隔断家山，梦绕石窗萝屋。
相看不厌朝还暮，算几度、赤阑干曲。
待倩诗、收拾归来，写作卧游屏幅。